ঢাকা বিশ্ববিদ্যালয় ক্যাম্পাসে কোটা সংস্কার আন্দোলনকারীদের ওপর হামলার প্রতিবাদে রোববার থেকে সারা দেশের সব বিশ্ববিদ্যালয়-কলেজে অনির্দিষ্টকালের জন্য ক্লাস ও পরীক্ষা বর্জন এবং অবরোধ কর্মসূচি ঘোষণা দিয়েছে কোটা আন্দোলন প্লাটফর্ম বাংলাদেশ সাধারণ ছাত্র অধিকার সংরক্ষণ পরিষদ। সকালে ঢাবির কেন্দ্রীয় লাইব্রেরীর সামনে সংবাদ সম্মেলন করতে জড়ো হন আন্দোলনকারীরা। এ সসময় তাদের ওপর হামলা চালায় একদল যুবক। হামলায় আহত হন ছয় আন্দোলনকারী। আহতদেরকে ঢাকা মেডিকেল কলেজ হাসপাতালে ভর্তি করা হয়েছে।